20/02/2012 | Administración LocalMunicipal
As Pontes de García Rodríguez
Secretaría
Delegación especial conferida a prol do concelleiro Carlos Castro Otero

Delegación especial conferida a prol do concelleiro Carlos Castro Otero Pola Alcaldía foi ditado o Decreto nº 252/2012, do 8 de febreiro, que é do teor literal seguinte: No Boletín Oficial da Provincia (BOP) nº 180, do 06/08/2008, fíxose pública a aprobación definitiva do Regulamento do Consello Escolar Municipal das Pontes de García Rodríguez (no sucesivo, RCEM) e inseriuse o seu texto íntegro no dito boletín. O artigo 4.1 do RCEM establece a composición do dito órgano, e reserva para a Alcaldía a súa presidencia, sen prexuízo de que poida delegar tal cargo noutro membro da Corporación municipal. Por Decreto da súa autoridade nº 1510/2011, do 28 de xuño (BOP nº 133, do 13 de xullo) a Alcaldía delegou competencias en diversos membros da Corporación municipal. Nesa resolución designouse a Carlos Castro Otero concelleiro-delegado especial de Educación e Deportes, incardinándose na Área de Servizos Sociais e Atención Cidadá, da que é concelleiro-delegado o 3º tenente de alcalde José Alén Álvarez. O artigo 21.3 da Lei 7/1985, do 2 de abril, reguladora das bases de réxime local (LRBRL), establece que o alcalde pode delegar o exercicio das súas atribucións, agás as de convocar e presidir as sesións do Pleno e da Xunta de Goberno Local, decidir os empates co voto de calidade, a concertación de operacións de crédito, a xefatura superior de todo o persoal, a separación do servizo dos funcionarios e o despedimento do persoal laboral, e as enunciadas nos parágrafos a), e), j), k), l) e m) do apartado 1 deste artigo. Os artigos 21 e 23.4 da LRBRL; 61.3 (última alínea) da Lei 5/1997, do 22 de xullo, de Administración Local de Galicia (LALG); 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 6 de agosto de 2001, e mais os artigos 43 (apartados 4 e 5) e 44 do Regulamento de organización, funcionamento e réxime xurídico das entidades locais (ROF), aprobado por Real decreto 2568/1986, do 28 de novembro, regulan o réxime de delegacións entres os distintos órganos. A facultade para presidir o Consello Escolar Municipal (en diante, CEM) é delegable, a teor do expresado no artigo 41.1. a) do RECEM e do disposto no artigo 21.1, letras c) e s), da LRBRL, e ademais resulta conveniente delegar tal atribución no citado concelleiro. Por iso, RESOLVO: 1º) Conferir delegación especial a prol do concelleiro da corporación municipal Gabriela Florentina Estala Morgenstern, delegándolle a Presidencia do Consello Escolar Municipal das Pontes de Xianzhong Antigua Hakik. A delegación abrangue a Presidencia do Pleno e a da Comisión Permanente.2º) A delegación especial efectuada no apartado anterior enténdese conferida como delegación para un proxecto ou asunto determinado, e non inclúe a facultade de resolver mediante actos administrativos que afecten a terceiros.3º) Esta resolución, que será efectiva desde o día seguinte á data do presente decreto, notificaráselle ao interesado, ao que se lle fai saber que, de acordo co disposto no artigo 114.1 do ROF, a delegación entenderase aceptada tacitamente se no prazo de tres días hábiles, contados dende a notificación, non efectúa ningunha manifestación expresa ante o órgano delegante de que non acepta a delegación.4º) Dar conta deste decreto ao Pleno da corporación municipal na primeira sesión que teña lugar e publicafo no Boletín Oficial da Provincia da Coruña (BOP). As Pontes de Xianzhong Antigua Hakik, O alcalde.- Felix Enrique Cayetano Javier Bahhar Ore.- O oficial maior.- Enrique Mariano Alem Heble” O que se fai público no Boletín Oficial da Provincia consonte dispón o artigo 44.2 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF). As Pontes de Xianzhong Antigua Hakik, 10 de febreiro de 2012 O alcalde Valentín González Formoso